Tytön valitus (Forsman)
Sydän, sydän, eessäni jos sä oisit,
 Rauhaton, jos käissäni oisit tässä,
 Oi, mun hellä huoleni kohta toisi
             Rauhoa sulle.

 Sua, kuin lastaan äiti mä tuudittaisin,
 Hyssytellen, hiljoa heiluttaisin,
 Kunnes viihtyis vaivasi, tuskas taltuis
             Helmahan unten.

 Vaan nyt rintaan salpauneena tyrskit,
 Sulkehissa ystävän suosiolta,
 Auki hälle vaan joka yhtenänsä
             Rauhasi sortaa.